ગુજરાત અને ઉત્તરાખંડની વીજ વિતરણ કંપનીઓએ વર્ષ ૨૦૧૬-૧૭ માટેની કામગીરી માટે ટોચનું રેન્કિંગ મેળવ્યું છે. કુલ ટેકનિકલ અને કોમર્શિયલ નુકસાન (AT&C), બિલિંગ કાર્યક્ષમતા અને નાણાકીય પરિમાણોને આધારે ૪૧ સરકારી કંપનીઓને રેન્કિંગ આપવામાં આવ્યા હતા. ગુજરાતની ત્રણ પાવર ડિસ્ટ્રિબ્યુશન કંપનીઓ-ઉત્તર ગુજરાત વીજ કંપની લિમિટેડ, દક્ષિણ ગુજરાત વીજ કંપની લિમિટેડ, પશ્ચિમ ગુજરાત વીજ લિમિટેડ- તથા ઉત્તરાખંડની એક કંપની-ઉત્તરાખંડ પાવર કોર્પોરેશન લિમિટેડ-એ ટોપ ગ્રેડ A+ મેળવ્યો હતો. પાવર ફાઈનાન્સ કોર્પોરેશને ઈકરા અને કેર રેટિંગ એજન્સી સાથે મળીને આ રેન્કિંગ તૈયાર કર્યું હતું. A+ ગ્રેડ ખૂબ જ સારી ઓપરેશનલ અને નાણાકીય કામગીરી દર્શાવે છે.